Drage koleginice I kolege,

Nadam se da Vas nalazimo u dobrom zdravlju i dinamičnim i lepim poslovima.

Moguće je da ste upoznati da Centar za razvoj karijere već tri godine realizuje program ZUM kafica. U pitanju je onlajn forma karijernog  informisanja i savetovanja. Realizovali smo blizu 50 onlajn susreta na različite teme koje su relevantne za karijerni razvoj studenata. Pričali smo sa gostima na temu komunikacijskih veština, donošenja odluka, asertivnosti, o karijerama u digitalnom marketingu, prehrambenoj industriji, u oblasti inovacija...Teme su zaista bile brojne i različite. / [http://www.razvojkarijere.bg.ac.rs/zoom-kafica/](https://mail.ffh.bg.ac.rs/redir.hsp?url=http%3A%2F%2Fwww.razvojkarijere.bg.ac.rs%2Fzoom-kafica%2F)

Nedavno otvoren Konkurs za E+ mobilnosti aktuelizuje opet ovu temu. Probaćemo da  približimo prilike I prednosti mobilnosti tokom studija našim studentima, zajedno  sa kolegama iz Sektora za medjunarodnu saradnju Univerziteta u Beogradu. Molimo Vas da vest o ovom događaju podelite sa studentima. U nastavku se nalazi najava, a u att vizual.

ZUM KAFICA - 45 MINUTA O MOBILNOSTI TOKOM STUDIJA

Pozivaju se studenti Univerziteta u Beogradu da dođu na prvu Zum kaficu u ovom semestru. ZUM KAFICA - 45 MINUTA O MOBILNOSTI TOKOM STUDIJA  Centra za razvoj karijere I savetovanje studenata Univerziteta u Beogradu realizovaće se  u petak, 10. marta u 11h. Dobrodošli su svi studenti koje zanimaju odgovori na sledeća pitanja:  Šta podrazumeva mobilnost studenata? Koje prilike i programi postoje za privremeno akademsko i profesionalno usavršavanje u inostranstvu? Šta je preduslov za dobijanje stipendije? Koje troškove pokriva stipendija? Kad je najbolje vreme da se počne sa pripremom za mobilnost? Koji su benefiti odlaska na privremene studije u inostranstvo - kakva su iskustva studenata do sada?  Konkurse za mobilnosti predstaviće  Ljubica Dimitrijević, Nikola Savić I Marta Atanacković, kolege iz Sektora za međunarodnu i međuuniverzitetsku saradnju Univerziteta u Beogradu. Studenti mogu da se prijave I postave pitanje putem linka  [http://skr.rs/zcGd](https://mail.ffh.bg.ac.rs/redir.hsp?url=http%3A%2F%2Fskr.rs%2FzcGd)

Ukoliko ste u prilici možete podeliti  najave i drugih uživo i onlajn događaja koje organizujemo u martu: Zum kaficа - LinkedIn profil - 16. Mart/ [http://www.razvojkarijere.bg.ac.rs/node/1468](https://mail.ffh.bg.ac.rs/redir.hsp?url=http%3A%2F%2Fwww.razvojkarijere.bg.ac.rs%2Fnode%2F1468)  i Veliko karijerno ćaskanje sa kompanijama Nelt, PepsiCO, Ikea I JTI  Više o događaju [http://www.razvojkarijere.bg.ac.rs/node/1471](https://mail.ffh.bg.ac.rs/redir.hsp?url=http%3A%2F%2Fwww.razvojkarijere.bg.ac.rs%2Fnode%2F1471)

Budite slobodni da informacije prenesete studentima na način za koji procenite da vam je najpodesniji.  Verujemo da će studentima značiti da čuju na vreme  o ovim događajima, kao i o aktuelnim konkursima za mobilnost.  Zum kafica će biti snimljena i postavljena na YT kanal Centra tako da ćete, bude li potrebe, moći i studente koji ne mogu da dođu 10.03. da uputite na ovaj onlajn resurs. Snimci svih Zoom kafica nalaze se ovde [https://www.youtube.com/watch?v=-FOwpSxliMI&list=PLZz3ZxPy5imlBTzn7jsNugZiwC8bLIb8y](https://mail.ffh.bg.ac.rs/redir.hsp?url=https%3A%2F%2Fwww.youtube.com%2Fwatch%3Fv%3D-FOwpSxliMI%26list%3DPLZz3ZxPy5imlBTzn7jsNugZiwC8bLIb8y)

Naravno, tu smo za sve informacija i za  saradnjuJ